Dhoma e Përfaqësuesve voton për armatosjen e rebelëve në Siri
Ligjvënësit votuan të mërkurën 273 pro dhe 156 kundër, por një numër demokratësh dhe republikanësh e kundërshtuan me forcë amendamentin
Udhëheqësit demokratë dhe ata republikanë e mbështetën amendamentin e paraqitur nga Kryetari i Komisionit të Forcave të Armatosura të Kongresit, Buck McKeon. Por pati kundërshtime të mëdha nga anëtarë të thjeshtë të të dyja partive, siç e bëri të qartë udhëheqësi i shumicës republikane Kevin McCarthy: Zoti McCarthy i bëri thirrje Presidentit Obama që t'i ndalë përpjekjet për t'i dhënë fund luftës ndaj terrorizmit dhe të fillojë përpjekjet për ta fituar atë. Disa republikanë thanë se nuk mund të votonin në favor të masës, sepse Presidenti nuk është duke bërë sa duhet për të konfrontuar kërcënimin serioz ndaj sigurisë kombëtare që paraqet Shteti Islamik. Në një fjalim që mbajti të mërkurën, zoti Obama përsëri e bëri të qartë se ai nuk e ka fjalën se duhen dërguar përsëri trupa ushtarake amerikane në Irak: tha Presidenti Obama. Amendamenti i miratuar të mërkurën autorizon Pentagonin të planifikojë fonde eksiztuese për armatosjen dhe stërvitjen e nevojshme për rebelët sirianë. Kongresmenja demokrate Loretta Sanchez tha se Shtetet e Bashkuara nuk dinë sa duhet për rebelët sirianë, si dhe faktin se cilët nga ata janë të moderuar: Sipas amendamentit, administrata do të duhet ta mbajë të informuar Kongresin lidhur me mënyrat se si synon ta zbatojë programin e trajnimit dhe pajisjes që grupeve të opozitës siriane. Senati pritet të votojë të enjten për një ligj shpenzimesh dhe një masë që do të autorizonte stërvitjen e rebelëve sirianë. Analistët thonë se senatorët presin me padurim t'i miratojnë të dyja masat, në mënyrë që ligjvënësit të kthehen në distriktet e tyre për të zhvilluar fushatë për zgjedhjet e nëntorit.